### Beslutning

Forslaget blev på byrådsmødet den 27. maj 2020 henvist til Magistraten med henblik på at indgå i budgetdrøftelserne for 2021.

**Budgetforslag fra ALT**

[adresse] har et mål om at bruge fossilfri energi i 2030 i forbindelse med at blive CO2-neutral. På sigt har kommunen et mål om udelukkende at basere energiforsyningen på vedvarende energikilder for både el og varme. Alternativet foreslog i 2019, at målet om 100% vedvarende energikilder også skal opnås i 2030, hvor [adresse] reelt skal være forsynet med vedvarende energi primært fra vind, sol eller vand. Dette fik vi indskrevet i budgetforligsteksten for 2020-2023, men der har siden manglet opfølgning og handling, ligesom det nu drøftes, om afbrænding af biomasse (primært træ) skal fortsætte i forbindelse med udviklingen af carbon capture (lagring af CO2).

Det er generelt en udbredt misforståelse af biomasse er CO2-neutralt. Afbrænding af biomasse er næppe bedre for CO2-regnskabet end kul ifølge Klimarådet. Derudover er Klimarådet kritiske over, at genrejsning af skov tager tid med en negativ CO2-effekt på kort sigt. Derudover er det usikkert, hvordan man opgør kulstofoptaget i skov i mange forskellige lande med forskellig lovgivning og regulering. Samt at man skal vurdere, hvad træ ellers kan bruges til i en CO2-neutral kontekst, som fx byggematerialer.

Regeringen arbejder på at udfase biomasse i 2050. Alternativet mener, at [adresse] bør gå forrest og udfase så snart det er muligt. Derfor foreslår Alternativet en vedtagelse af at:

[adresse] skal være CO2-neutral i 2030 med en el- og varmeforsyning, der er baseret på sol, vind, vand og ikke længere afbrænding af biomasse.

Effekt:

Det betyder, at fjernvarmen efter 2030 er brændselsfri (fra fx træpiller og flis), som kræver en udfasning af biomasse. Der bør dog stadig være rum til forbrænding af affald. Samlet set vil det sikre en reel CO2-neutralitet for hele [adresse].

Ydelse:

Der skal udarbejdes en plan for og investeres i, etableres og indkøbes energi fra:

* Vindmøller (hav/land) ?
* Solceller på bygninger / solcelleparker/markanlæg ?
* Geotermi ?
* Biogas ?
* Andre teknologier

Ressourcer:

Forslaget vil kræve massive investeringer i anlæg til vedvarende energiproduktion, samarbejde med erhvervsliv, energiselskaber mv.

Alternativet anmoder med dette forslag magistraten for Teknik og miljø og/eller Borgmesterens afdeling at beregne omfanget af investeringerne og komme med et forslag til, hvordan der afsættes midler løbende til at nå målsætningen.

### Sagens forløb

27-05-2020 [adresse]
Forslaget blev på byrådsmødet den 27. maj 2020 henvist til Magistraten med henblik på at indgå i budgetdrøftelserne for 2021.